Ettepanek: EUROOPA PARLAMENDI JA NÕUKOGU MÄÄRUS, millega muudetakse määrust (EÜ) nr 1365/2006, mis käsitleb kaupade siseveetranspordi statistikat, seoses delegeeritud ja rakendusvolituste andmisega komisjonile teatavate meetmete vastuvõtmiseks /* COM/2013/0484 final - 2013/0226 (COD) */





SELETUSKIRI 1. ETTEPANEKU TAUST Euroopa Liidu toimimise lepingus (edaspidi „ELi toimimise leping”) eristatakse volitusi, mille võib komisjonile delegeerida selleks, et võtta vastu muid kui seadusandlikke akte, mis on üldkohaldatavad ja mis täiendavad või muudavad seadusandliku akti teatavaid mitteolemuslikke osi, nagu on sätestatud ELi toimimise lepingu artikli 290 lõikes 1 (delegeeritud õigusaktid), ning rakendamisvolitusi, mis antakse komisjonile siis, kui on vaja ühetaolisi tingimusi liidu õiguslikult siduvate aktide rakendamiseks, nagu on sätestatud ELi toimimise lepingu artikli 291 lõikes 2 (rakendusaktid). Seoses sellega, et võeti vastu Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes,[1] on komisjon võtnud kohustuse[2] vaadata ELi toimimise lepingus, eelkõige artiklis 290 sätestatud kriteeriumide seisukohast läbi seadusandlikud aktid, mida ei kohandatud kontrolliga regulatiivmenetlusega enne Lissaboni lepingu jõustumist. Seoses Euroopa Parlamendi ja nõukogu 6. septembri 2006. aasta määruse (EÜ) nr 1365/2006 (mis käsitleb kaupade siseveetranspordi statistikat)[3] kohandamisega vastavalt ELi toimimise lepingu uutele eeskirjadele, tuleks selle määrusega komisjonile antud praegused rakendamisvolitused näha ette volitustena võtta vastu delegeeritud õigusakte ja/või rakendusakte. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Huvitatud isikutega ei olnud vaja konsulteerida ning mõju ei olnud vaja hinnata. 3. ETTEPANEKU ÕIGUSLIK KÜLG Määruse (EÜ) nr 1365/2006 puhul tehakse ettepanek anda komisjonile volitused võtta vastu delegeeritud õigusakte, et kohandada siseveetranspordi alase statistika ulatust käsitlevat künnist, kohandada mõisteid ja võtta vastu lisamõisteid, ning võtta vastu delegeeritud õigusakte, et kohandada andmete kogumise ulatust ja lisade sisu. Lisaks tehakse ettepanek anda komisjonile rakendamisvolitused, et tagada andmete komisjonile (Eurostat) edastamise, sealhulgas andmevahetusstandardite, ja andmete komisjonipoolse levitamise (Eurostat) korra ühtsed tingimused ning töötada välja ja avaldada andmete kvaliteedi tagamiseks ettenähtud metoodilised nõuded ja kriteeriumid kooskõlas määruse (EL) nr 182/2011 artiklis 5 sätestatud kontrollimenetlusega. · Õiguslik alus Euroopa Liidu toimimise lepingu artikli 338 lõige 1. · Vahendi valik Euroopa Parlamendi ja nõukogu määrus (EL). 4. MÕJU EELARVELE Ettepanek ei mõjuta ELi eelarvet. · Euroopa Majanduspiirkond Kavandatavas õigusaktis käsitletakse Euroopa Majanduspiirkonnaga seotud küsimust, mistõttu tuleks seda kohaldada ka Euroopa Majanduspiirkonnas. 2013/0226 (COD) Ettepanek: EUROOPA PARLAMENDI JA NÕUKOGU MÄÄRUS, millega muudetakse määrust (EÜ) nr 1365/2006, mis käsitleb kaupade siseveetranspordi statistikat, seoses delegeeritud ja rakendusvolituste andmisega komisjonile teatavate meetmete vastuvõtmiseks (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 338 lõiget 1, võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, toimides seadusandliku tavamenetluse kohaselt ning arvestades järgmist: (1) Seoses Euroopa Liidu toimimise lepingu (edaspidi „ELi toimimise leping”) jõustumisega tuleb komisjonile antud volitused viia vastavusse ELi toimimise lepingu artiklitega 290 ja 291. (2) Seoses sellega, et võeti vastu Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes,[4] on komisjon võtnud kohustuse[5] vaadata ELi toimimise lepingus sätestatud kriteeriumide seisukohast läbi seadusandlikud aktid, mida ei kohandatud kontrolliga regulatiivmenetlusega enne Lissaboni lepingu jõustumist. (3) Euroopa Parlamendi ja nõukogu 6. septembri 2006. aasta määrusega (EÜ) nr 1365/2006, mis käsitleb kaupade siseveetranspordi statistikat,[6] anti komisjonile volitused rakendada mõningaid selle määruse sätteid. (4) Määruse (EÜ) nr 1365/2006 vastavusseviimisel ELi toimimise lepingu uute eeskirjadega tuleks komisjonile antud praegused volitused näha ette volitustena võtta vastu delegeeritud õigusakte ja rakendusakte. (5) Et saaks arvesse võtta majanduse ja tehnika arengut, tuleks määruse (EÜ) nr 1365/2006 puhul delegeerida komisjonile volitused võtta vastu õigusakte vastavalt ELi toimimise lepingu artiklile 290, et kohandada siseveetranspordi alase statistika ulatust käsitlevat künnist, kohandada mõisteid ja võtta vastu lisamõisteid. Ühtlasi tuleks anda komisjonile volitused võtta vastu delegeeritud õigusakte, et kohandada andmete kogumise ulatust ja lisade sisu. (6) Komisjon peaks tagama, et kõnealuste delegeeritud õigusaktidega ei panda liikmesriikidele ega andmeesitajatele märkimisväärset täiendavat halduskoormust. (7) On eriti oluline, et komisjon korraldaks oma ettevalmistava töö käigus asjakohaseid konsultatsioone, sealhulgas ekspertide tasandil. Delegeeritud õigusaktide ettevalmistamisel ja koostamisel peaks komisjon tagama asjaomaste dokumentide sama- ja õigeaegse ning asjakohase edastamise Euroopa Parlamendile ja nõukogule. (8) Et tagada määruse (EÜ) nr 1365/2006 rakendamise ühtsed tingimused, tuleks komisjonile anda rakendusvolitused võtta vastu andmete edastamise, sealhulgas andmevahetusstandardite, ja andmete komisjonipoolse levitamise (Eurostat) kord ning töötada välja ja avaldada andmete kvaliteedi tagamiseks ettenähtud metoodilised nõuded ja kriteeriumid. Neid volitusi tuleks kasutada kooskõlas määrusega (EL) nr 182/2011. (9) Vastavalt proportsionaalsuse põhimõttele ja selleks, et saavutada põhieesmärk viia ELi toimimise lepingu artiklite 290 ja 291 kohaselt komisjonile antud volitused vastavusse, on vajalik ja asjakohane kehtestada transpordistatistika valdkonnas sellist vastavusse viimist käsitlevad eeskirjad. Kooskõlas Euroopa Liidu lepingu artikli 5 lõikega 4 ei lähe käesolev määrus kõnealuse eesmärgi saavutamiseks vajalikust kaugemale. (10) Õiguskindluse tagamiseks on vaja, et käesolev määrus ei mõjutaks meetmete vastuvõtu menetlusi, mis on alustatud, kuid mis ei ole enne käesoleva määruse jõustumist lõpule jõudnud. (11) Määrust (EÜ) nr 1365/2006 tuleks seepärast vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1365/2006 muudetakse järgmiselt: (1) artiklile 2 lisatakse lõige 5: „5. Komisjonile antakse volitused võtta siseveetranspordi alase statistika ulatust käsitleva künnise kohandamiseks vastu delegeeritud õigusakte kooskõlas artikliga 9, et võtta arvesse majanduse ja tehnika arengut.” (2) artiklile 3 lisatakse järgmine lõik: „Komisjonile antakse volitused võtta mõistete kohandamiseks ja täiendavate mõistete lisamiseks vastu delegeeritud õigusakte kooskõlas artikliga 9, et võtta arvesse majanduse ja tehnika arengut.” (3) artiklile 4 lisatakse lõige 4: „4. Komisjonile antakse volitused võtta andmete kogumise ulatuse ja lisade sisu kohandamiseks vastu delegeeritud õigusakte kooskõlas artikliga 9, et võtta arvesse majanduse ja tehnika arengut.” (4) artikli 5 lõige 2 asendatakse järgmisega: „2. Komisjon võtab andmete komisjonile (Eurostat) edastamise, sealhulgas andmevahetusstandardite, ja andmete komisjonipoolse levitamise (Eurostat) korra vastu kooskõlas artikli 10 lõikes 2 osutatud kontrollimenetlusega.” (5) artiklile 6 lisatakse järgmine lõik: „Komisjon võtab tulemuste levitamise korra vastu kooskõlas artikli 10 lõikes 2 osutatud kontrolli menetlusega.” (6) artikli 7 lõige 1 asendatakse järgmisega: „1. Komisjon võtab statistiliste andmete kvaliteedi tagamiseks ettenähtud metoodilised nõuded ja kriteeriumid vastu kooskõlas artikli 10 lõikes 2 osutatud kontrollimenetlusega.” (7) artikkel 9 asendatakse järgmisega: „Artikkel 9 Delegeeritud volituste rakendamine 1. Komisjonile antakse õigus võtta vastu delegeeritud õigusakte käesolevas artiklis sätestatud tingimustel. 2. Artikli 2 lõikes 5, artiklis 3 ja artikli 4 lõikes 4 osutatud delegeeritud volituste rakendamisel tagab komisjon, et delegeeritud õigusaktidega ei panda liikmesriikidele ega andmeesitajatele märkimisväärset täiendavat halduskoormust. 3. Artikli 2 lõikes 5, artiklis 3 ja artikli 4 lõikes 4 osutatud volitused delegeeritakse komisjonile määramata ajaks alates (Publication office : please insert the exact date of the entry into force of the amending Regulation). 4. Euroopa Parlament ja nõukogu võivad artikli 2 lõikes 5, artiklis 3 ja artikli 4 lõikes 4 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. 5. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule. 6. Artikli 2 lõike 5, artikli 3 või artikli 4 lõike 4 kohaselt vastu võetud delegeeritud õigusakt jõustub ainult juhul, kui Euroopa Parlament või nõukogu ei ole kahe kuu jooksul pärast õigusakti neile teatavakstegemist esitanud vastuväiteid, või enne selle tähtaja möödumist, kui nii Euroopa Parlament kui ka nõukogu on komisjonile teatanud, et nad ei kavatse vastuväiteid esitada. Euroopa Parlamendi või nõukogu algatusel pikendatakse seda tähtaega kahe kuu võrra.” (8) artikkel 10 asendatakse järgmisega: „Artikkel 10 Komitee 1. Komisjoni abistab Euroopa statistikasüsteemi komitee, mis on asutatud Euroopa Parlamendi ja nõukogu 11. märtsi 2009. aasta määrusega (EÜ) nr 223/2009 Euroopa statistika kohta*. Kõnealune komitee on komitee Euroopa Parlamendi ja nõukogu 16. veebruari 2011. aasta määruse (EL) nr 182/2011 (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes)** tähenduses. 2. Kui on viidatud käesolevale lõikele, kohaldatakse määruse (EL) nr 182/2011 artiklit 5. ______________ * ELT L 87, 31.3.2009, lk 164. ** ELT L 55, 28.2.2011, lk 13.” 9) Lisa G jäetakse välja. Artikkel 2 Käesolev määrus ei mõjuta määruses (EÜ) nr 1365/2006 sätestatud meetmete vastuvõtmise menetlusi, mis on alustatud, kuid ei ole enne käesoleva määruse jõustumist lõpule jõudnud. Artikkel 3 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Euroopa Parlamendi nimel Nõukogu nimel president eesistuja [1] ELT L 55, 28.2.2011, lk 1. [2] ELT L 55, 28.2.2011, lk 19. [3] ELT L 264, 25.9.2006, lk 1. [4] ELT L 55, 28.2.2011, lk 13. [5] ELT L 55, 28.2.2011, lk 19. [6] ELT L 264, 25.9.2006, lk 1.